CELEX: 31999D0205
Language: et
Date: 1999-02-26 00:00:00
Title: Komisjoni otsus, 26. veebruar 1999, millega kehtestatakse personaalarvutitele ühenduse ökomärgise andmise ökoloogilised kriteeriumid (teatavaks tehtud numbri K(1999) 425 all)EMPs kohaldatav tekst.

Tähtis õiguslik teade

|

31999D0205

Euroopa Liidu Teataja L 070 , 17/03/1999 Lk 0046 - 0048

		Komisjoni otsus,26. veebruar 1999,millega kehtestatakse personaalarvutitele ühenduse ökomärgise andmise ökoloogilised kriteeriumid(teatavaks tehtud numbri K(1999) 425 all)(EMPs kohaldatav tekst)(1999/205/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 23. märtsi 1992. aasta määrust (EMÜ) nr 880/92 ühenduse ökomärgise andmise süsteemi kohta, [1] eriti selle artikli 5 lõike 1 teist lõiku,ning arvestades, et:määruse (EMÜ) nr 880/92 artikli 5 lõike 1 esimese lõiguga on ette nähtud, et ühenduse ökomärgise andmise tingimused määratletakse tooterühmade kaupa;määruse (EMÜ) nr 880/92 artikli 10 lõikes 2 tõdetakse, et toote keskkonnamõjusid hinnatakse tooterühmade suhtes kohaldatavate erikriteeriumide põhjal;ühendus peab läbirääkimisi USA Energy Star'i programmil põhineva energiamärgistuse kooskõlastamist käsitleva kokkuleppe osas;on asjakohane muuta kõnealuseid kriteeriume kahe aasta jooksul, et kohandada energiakulu käsitlevaid nõudeid vastavalt tehnoloogilistele uuendustele, turusuundumustele ja eespool nimetatud Energy Star'i programmile;komisjon on kooskõlas määruse (EMÜ) nr 880/92 artikliga 6 pidanud peamiste huvigruppidega nõu konsultatiivfoorumil;käesoleva otsusega ettenähtud meetmed on kooskõlas määruse (EMÜ) nr 880/92 artikli 7 alusel loodud komitee arvamusega,ON VASTU VÕTNUD KÄESOLEVA OTSUSE:Artikkel 1Tooterühma "personaalarvutid" (edaspidi "tooterühm") kuuluvad:"müügil olevad paiksed arvutid, mis koosnevad kuvarist, süsteemiplokist ja klaviatuurist."Artikkel 2Tooterühma keskkonnamõjusid ja kasutuskõlblikkust hinnatakse käesoleva otsuse lisas sätestatud ökoloogiliste erikriteeriumide põhjal.Artikkel 3Tooterühma määratlus ja tooterühma suhtes kohaldatavad ökoloogilised erikriteeriumid kehtivad kaks aastat alates kriteeriumide vastuvõtmisele järgneva kuu esimesest päevast. Kui enne selle aja lõppu ei ole vastu võetud muudetud ökoloogilisi kriteeriume, pikendatakse nende kehtivust ühe aasta võrra.Artikkel 4Haldusotstarbel antakse käesolevale tooterühmale koodnumber "013".Artikkel 5Käesolev otsus on adresseeritud liikmesriikidele.Brüssel, 26. veebruar 1999Komisjoni nimelkomisjoni liigeRitt Bjerregaard[1] EÜT L 99, 11.4.1992, lk 1.--------------------------------------------------LISARAAMTINGIMUSEDÖkomärgise saamiseks peab personaalarvuti vastama käesolevas lisas esitatud kriteeriumidele, mille eesmärgiks on soodustada järgmist:- energia kasutamisega seotud keskkonnakahju ja ohtude (globaalne soojenemine, hapestumine, taastumatute loodusressursside ammendamine) vähendamine energiatarbimise vähendamise teel,- loodusressursside kasutamisega seotud keskkonnakahjude vähendamine, soodustades arvuti ajakohastatavust, ringlussevõetavust ja hooldatavust.Peale selle õhutatakse kriteeriumidega järgima häid tavasid ja suurendatakse tarbijate keskkonnateadlikkust.Lisaks soodustab plastosade märgistamine nende ringlussevõtmist.PÕHIKRITEERIUMID1. Energiasääst: kuvarKuvari puhkeoleku energiatarbimine on ≤ 10 W.Kuvari süvapuhkeoleku energiatarbimine on ≤ 3 W.Vaikimisi toimub tööolekust puhkeolekusse ja puhkeolekust süvapuhkeolekusse lülitumine pärast ≤ 30-minutilist jõudeolekut. Tootja peab selle funktsiooni võimaldama, kuid kasutaja võib selle välja lülitada.2. Energiasääst: juhtimisseadisJuhtimisseadise puhkeoleku energiatarbimine on ≤ 27 W. See kehtib juhtimisseadise puhul, mis ei tööta võrgus (st autonoomselt töötav seadis).Vaikimisi toimub tööolekust puhkeolekusse lülitumine pärast ≤ 30-minutilist jõudeolekut. Tootja peab selle funktsiooni võimaldama, kuid kasutaja võib selle välja lülitada.Ooterežiimil on energiatarbimine kuni 5 W.3. Kasutusea pikendamineTootja annab kaubagarantii, millega tagatakse süsteemiploki ja klaviatuuri toimimine vähemalt kolm aastat ning kuvari toimimine vähemalt ühe aasta. Kõnealune garantii kehtib alates kliendile kättetoimetamise kuupäevast. Ühilduvate varuosade ja teeninduse kättesaadavus tagatakse viie aasta jooksul alates väljasaatmise ajast.Lisaks peab personaalarvuti vastama järgmistele kriteeriumidele:1) süsteemiplokil peab olema moodulülesehitus, mis muudab komponendid kergesti ligipääsetavaks;2) süsteemiplokile on võimalik ligi pääseda üldiselt kättesaadavate tööriistade abil, hõlbustades komponentide vahetamist;3) tagatakse vähemalt protsessori, graafikakaardi, muutmälu, kõvaketta ja CD-lugeri olemasolu korral ka selle ajakohastatavus;4) seadises on üks või mitu laienduspesa.HEADE TAVADE KRITEERIUMID4. Tagasi- ja ringlussevõtmineTootja tagab personaalarvuti ja selle vahetatavate komponentide tagasivõtmise, v.a kasutajate saastatud esemed (nt meditsiinilise ja tuumatehnilise kasutuse korral).Lisaks peab personaalarvuti vastama järgmistele kriteeriumidele:1) üks koolitatud isik on võimeline üksinda süsteemiplokki lahti võtma;2) tootja kontrollib süsteemiploki lahtivõtmist ja esitab selle kohta aruande. Aruandes kinnitatakse muu hulgas, et liited on:- kergesti leitavad ja ligipääsetavad,- võimaluse kohaselt standardsed,- ligipääsetavad universaalsete tööriistadega;3) kokkusobimatud ja ohtlikud materjalid on kergesti eraldatavad;4) 90 % korpuse ja raami plast- ning metallmaterjalist on ringlussevõetav;5) etiketid peavad olema kergesti eemaldatavad või sisseliidetud;6) plastosad:a) ei sisalda tootja lisatud pliid ega kaadmiumi;b) peavad olema valmistatud ühest või mitmest ühildatavast polümeerist, v.a kate, mis peab koosnema mitte enam kui kaht liiki polümeerist, mida on võimalik eraldada;c) ei tohi sisaldada mitteeraldatavaid metallikihte;7) üle 25 grammi raskused plastosad:a) ei tohi sisaldada orgaaniliselt seotud broomi või kloori sisaldavaid leegiaeglusteid;b) peavad olema varustatud standardi ISO 11469 kohase materjali identifitseeriva püsimärgistusega. Seda kriteeriumi ei kohaldata väljapressitud plastmaterjalide suhtes.5. KasutusjuhendPersonaalarvutile lisatakse müümisel kasutusjuhend, mis sisaldab nõuandeid õige keskkonda arvestava kasutuse kohta, eelkõige järgmist:1) soovitused energiahalduselementide kasutuse kohta, kaasa arvatud teave selle kohta, et nende elementide lahtivõtmine võib põhjustada energiatarbimise ja seega ka käituskulude suurenemist;2) teave süsteemiploki ja kuvari maksimaalse ja minimaalse energiakasutuse kohta töö-, puhke- ja süvapuhkeolekus ning ooterežiimil, samuti märge selle kohta, et vooluvõrgust võetava energia saab arvuti vooluvõrgust eemaldamisel või seinakontakti väljalülitamisel vähendada nullini;3) teave garantii ja varuosade kättesaadavuse kohta;4) teave süsteemiplokile ligipääsemise ja komponentide, konkreetsemalt protsessori, graafikakaardi, muutmälu, kõvaketta ja CD-lugeri olemasolu korral ka selle vahetatavuse kohta;5) teave personaalarvuti korduvkasutatavate ja/või ringlussevõetavate osade ja materjalide kohta;6) nõuanne selle kohta, kuidas tarbijal on võimalik tootja tagasivõtupakkumist kasutada.6. KeskkonnadeklaratsioonTootele lisatakse keskkonnadeklaratsioon ja see peab olema kasutajale kättesaadav. See dokument peab vastama ECMA tehnilise aruande 70 "Product-related environmental attributes" ("Toote keskkonnaomadused") soovitustele.KATSETAMINE7. KatselaboridKui katsetamine on vajalik, teevad seda taotleja kulul standardis EN 45001 esitatud üldnõuetele vastavad laborid.TARBIJA TEAVITAMINEJärgmine tekst peab olema tarbijatele selgelt nähtav (võimaluse korral märgise kõrval):- Käesolev toode vastab Euroopa Liidu ökomärgise tingimustele, kuna see on energiatõhus ja konstrueeritud viisil, mis võimaldab ajakohastamist, ringlussevõtmist ja keskkonnaohutut kõrvaldamist.- Lisateave keskkonnamõjude vähendamise kohta on esitatud kasutusjuhendis.--------------------------------------------------